უნივერსიტეტის ღონისძიებების პორტალი

დოქტორანტ სოფიკო კოტრიკაძის სადისერტაციო ნაშრომის დაცვა
2024-07-16 14:00 - 16:00 (Asia/Dubai)
16 ივლისს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტის სადოქტორო პროგრამის „კულტურის კვლევები“ დოქტორანტი სოფიკო კოტრიკაძე დაიცავს სადისერტაციო ნაშრომს „ტრადიცია და სიახლე ქართულ საავტორო სიმღერებში“.
სამეცნიერო ხელმძღვანელი – თამაზ გაბისონია, ილიას სახელმწიფო უნივერსიტეტის ასოცირებული პროფესორი
დრო: 16 ივლისი, 14:00 საათი
ადგილმდებარეობა: წიგნის სახლი „ლიგამუსი”, ი.ჭავჭავაძის გამზ. N32
დასწრება თავისუფალია.
2024

„სქესობრივად გამრავლებადი და პართენოგენეზული კლდის ხვლიკების (Darevskia Arribas) სასიცოცხლო ციკლების შედარებითი კვლევა“- დოქტორანტ ნათია ბარათელის სადისერტაციო ნაშრომის დაცვა
2024-07-16 14:00 - 15:00
16 ივლისს, 14:00 საათზე, ილიას სახელმწიფო უნივერსიტეტის G106 აუდიტორიაში ილიაუნის ეკოლოგიის ინსტიტუტის დოქტორანტი ნათია ბარათელი დაიცავს სადისერტაციო ნაშრომს „სქესობრივად გამრავლებადი და პართენოგენეზული კლდის ხვლიკების (Darevskia Arribas) სასიცოცხლო ციკლების შედარებითი კვლევა“.
თემის მოკლე მიმოხილვა
Darevskia-ს გვარის კავკასიური კლდის ხვლიკების მრავალფეროვან ჯგუფში ვხვდებით როგორც ორსქესიან, ასევე, პართენოგენეზულ (ერთსქესიან) სახეობებს. სწორედ ამ ჯგუფში დაფიქსირდა ხმელეთის ხერხემლიანების პირველი პართენოგენეზული ფორმა.
სადოქტორო კვლევა მიზნად ისახავდა, განსხვავებათა შესწავლას ერთსქესიანი (Darevskia dahli, Darevskia armeniaca) და ორსქესიანი, მშობელი (Darevskia portschinskii, Darevskia valentini) კავკასიური კლდის ხვლიკების სასიცოცხლო ციკლების მნიშვნელოვან განზომილებებს თანაარსებობის პირობებში.
კვლევისას დოქტორანტმა შეისწავლა ერთი და ორსქესიანი ხვლიკების სივრცით განაწილებაზე გარემო ფაქტორების ზემოქმედება, განსხვავებები რეპროდუქციულ ძალისხმევაში, ძლიერი გენეტიკური კომპონენტების მქონე ფენოტიპური თვისებები და თავის ფორმის ცვალებადობა.
შესწავლილ პართენოგენზულ სახეობებს აქვთ რამდენიმე ერთობლივი ეკოლოგიური მახასიათებელი, რომლებიც განასხვავებს მათ ორსქესიანი მშობლებისგან: მათი ევოლუციური სტრატეგია არასტაბილურ გარემოსთან უკეთესადაა ადაპტირებული, უფრო სწრაფი რეპროდუქცია ეხმარება მათ წარმატებაში, ვიდრე ფენოტიპური ადაპტაცია კონკრეტულ გარემო პირობებთან. ამასთან, ისინი არ ხარჯავენ დიდ ენერგიას სახეობათაშორის შეჯიბრში, რაც შეიძლება იყოს მათი სუსტი ყბების მიზეზი, რომელიც არ არის ადაპტირებული აგრესიულ ქცევასთან.
სამუშაო ენა: ქართული
დრო: 16 ივლისი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2024

ილიაუნის ხალხური სიმღერის სტუდენტური გუნდის 22-ე სემესტრული საანგარიშო კონცერტი
2024-07-15 19:00 - 20:00
15 ივლისს, 19:00 საათზე, ილიას სახელმწიფო უნივერსიტეტის B201 აუდიტორიაში გაიმართება ილიაუნის ხალხური სიმღერის სტუდენტური გუნდის 22-ე სემესტრული საანგარიშო კონცერტი.
გუნდის ხელმძღვანელია ილიას სახელმწიფო უნივერსიტეტის ასოცირებული პროფესორი თამაზ გაბისონია.
დრო: 15 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32.
დასწრება თავისუფალია.

დოქტორანტ მაია დამენიას სადისერტაციო ნაშრომის დაცვა
2024-07-12 17:00 - 18:00
12 ივლისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტის სადოქტორო პროგრამის „ციფრული ჰუმანიტარია“ დოქტორანტი მაია დამენია დაიცავს სადისერტაციო ნაშრომს „საქართველოს კათოლიკური მისიების პროსოპოგრაფიული ბაზა (საისტორიო მეხსიერების რევიზია XVII-XVIII საუკუნეების ქართული და უცხოური წყაროების მიხედვით)“.
სამეცნიერო ხელმძღვანელი – ნინო დობორჯგინიძე, ილიას სახელმწიფო უნივერსიტეტის პროფესორი
დრო: 12 ივლისი, 17:00 საათი
ადგილმდებარეობა: წიგნის სახლი “ლიგამუსი”, ი.ჭავჭავაძის გამზ. N32
დასწრება თავისუფალია.

საბუნებისმეტყველო მეცნიერების პოპულარიზაციის ღია კარის დღე ბოტანიკურ ბაღში
2024-07-12 15:00 - 17:00
12 ივლისს, 15:00-დან 18:00 საათამდე, ბოტანიკური ბაღის სადღესასწაულო სივრცეში, ილიას სახელმწიფო უნივერსიტეტი საქართველოს ეროვნულ ბოტანიკურ ბაღთან თანამშრომლობითა და შოთა რუსთაველის ეროვნული სამეცნიერო ფონდის მხარდაჭერით (SPG-23-1618) ბოტანიკის ინსტიტუტის 90 წლის იუბილესთან დაკავშირებით გამართავს საბუნებისმეტყველო მეცნიერების პოპულარიზაციის ღია კარის დღეს.
ნიკო კეცხოველის სახელობის ბოტანიკის ინსტიტუტი, რომელიც დაარსდა 1933 წელს, დღემდე წამყვან როლს ასრულებს საქართველოს ფლორისა და მცენარეულობის კვლევასა და ინვენტარიზაციაში.
ღონისძიებაზე ილიას სახელმწიფო უნივერსიტეტის საბუნებისმეტყველო მეცნიერებების ფაკულტეტის მკვლევართა ჯგუფები გამართავენ საინტერესო ღონისძიებებს და ჩაატარებენ ექსპერიმენტებს, რომლებიც წარმოაჩენენ საბუნებისმეტყველო დარგების განვითარებისა და პოპულარიზაციისთვის მნიშვნელოვან, საინტერესო პროექტებს, მიღწევებსა და თანამედროვე ტექნოლოგით შექმნილ პროექტებსა და პროცესებს, რომელთაც სამეცნიერო სამუშაოების დროს იყენებენ.
სტუმრებს დახვდებათ:

ნიკო კეცხოველის სახელობის ბოტანიკის ინსტიტუტის კარავი – ჰერბარიუმის გამოფენა;
კოსმოსური კვლევების ცენტრის კარავი – პლანეტარიუმი და ტელესკოპით მზეზე დაკვირვება;
გამოყენებითი ფიზიკის ინსტიტუტის კარავი;
ეკოლოგიის ინსტიტუტი;
ქიმიური ბიოლოგიის ინსტიტუტის კარავი;
ტექნოლოგიური მეწარმეობისა და ინოვაციების განვითარების ცენტრის კარავი;
დედამიწის შემსწავლელ მეცნიერებათა ინსტიტუტის კარავი;
Salis ლაბორატორიის და ახალგაზრდა მკვლევართა კლუბების კარავი;
ზოოლოგიის ინსტიტუტის კარავი და სხვ.

ღონისძიების დროს ასევე გაიმართება ბოტანიკურ პერსონაჟთა ილუსტრაციის ვორკშოპი.
მისი მონაწილენი შეძლებთ პერსონაჟის გამოგონებასა და ილუსტრირებას ბოტანიკური ფორმების გამოყენებით, ისწავლით მაგალითების მოძიებას, ფორმების განცალკევებას, მოხაზვას, გამარტივებასა და შეერთებას, გაეცნობით პერსონაჟის ილუსტრირების ძირითად პრინციპებს, როგორებიცაა: სილუეტი, ფერი და აქცენტები. ვორკშოპი არარსებული ბოტანიკური პერსონაჟის შექმნისა და გაცოცხლების საშუალებას მოგცემთ. დასასრულ მიიღებთ თქვენ მიერ შექმნილ უნიკალურ პერსონაჟს.
ასაკობრივი ზღვარი: 15+
ცოდნის დონე: ნებისმიერი
ხანგრძლივობა: 2 საათი, 10 წუთი შესვენება
მონაწილე უზრუნველყოფილი იქნება სამუშაო მასალებით – თაბახის ფურცლებით, უბრალო ფანქრით, შავ მელნიანი კალმით, პერგამენტის ქაღალდებით, გასაფერადებელი მასალებით (მარკერით, ფერადი ფანქრებით).
სურვილის შემთხვევაში შეგიძლიათ თან იქონიოთ საკუთარი გრაფიკული პლანშეტი ან ლეპტოპი სახატავი აპლიკაციებით (Procreate App, Photoshop, Sketch).
ვორკშოპზე დასასწრებად გთხოვთ, გაიაროთ რეგისტრაცია ბმულზე: https://forms.gle/XvvsFcWxiCuXGAeh9
გაითვალისწინეთ, რომ შეზღუდული ადგილების გამო ვორკშოპში მონაწილეობას შეძლებს პირველი 20 რეგისტრირებული პირი.
რეგისტრაციის ბოლო ვადაა: 10 ივლისი, 18:00 საათი.
დრო: 12 ივლისი, 15:00 საათი
ადგილმდებარეობა: ბოტანიკური ბაღის ღია სადღესასწაულო სივრცე
დასწრება თავისუფალია.

ღონისძიების სტუმრებს შესაძლებლობა ექნებათ, ესტუმრონ საქართველოს ეროვნულ ჰერბარიუმს.
ჰერბარიუმის, როგორც ეროვნული საგანძურის, მნიშვნელობა განისაზღვრება შემდეგით:
მცენარეებისა და სოკოების საჰერბარიუმო კოლექციები, რომელთა საერთო რაოდენობა აჭარბებს 1 000 000-ს, უმნიშვნელოვანესი საფუძველია საქართველოსა და კავკასიის მცენარეთა სამყაროს (ჰაბიტატებისა და ცალკეული სახეობების გავრცელების არეალის ჩათვლით) ყველა მიმდინარე და მომავალი კვლევისა და მცენარეული რესურსების გამოყენების შემსწავლელი პროექტებისათვის.
საქართველოს მცენარეთა რესურსების უნიკალური ისტორიული დოკუმენტაციაა, შექმნილი კავკასიისა და საქართველოს ფლორის აღიარებულ მკვლევართა მიერ.
ტურზე დასასწრებად გთხოვთ, გაიაროთ რეგისტრაცია ბმულზე: https://shorturl.at/CgFwO
რეგისტრაციის ბოლო ვადა: 10 ივლისი, 18:00 საათი
დრო: 12 ივლისი, 16:00 და 17:00 საათი
ადგილმდებარეობა: ნიკო კეცხოველის სახელობის ბოტანიკის ინსტიტუტი
2024

„სასწავლო ლაბორატორიები თანაბარი უფლებებისთვის“ – შეხვედრა შშმ პირთა დამსაქმებელ ორგანიზაციებთან
2024-07-12 11:00 - 12:00
12 ივლისს, 11:00 საათზე, ილიას სახელმწიფო უნივერსიტეტის E115 აუდიტორიაში გაიმართება შეხვედრა შშმ პირების დამსაქმებელ ორგანიზაციებთან პროექტის #CIF -2023-04: „სასწავლო ლაბორატორიები თანაბარი უფლებებისთვის“ ფარგლებში.
შეხვედრაზე მოწვეულია სოციალური საწარმოების, არასამთავრობო ორგანიზაციების, სახელმწიფო ორგანიზაციებისა და ბიზნესის სექტორის 40-მდე წარმომადგენელი.
დამსწრე საზოგადოება გაეცნობა შშმ პირების დასაქმების ინოვაციურ მოდელს, რომლის მიხედვითაც დაგეგმილია უმაღლეს საგანმანათლებლო სისტემაში დასაქმების ხელშემწყობი მულტიდისციპლინური/მულტიპროფესიული სასწავლო პრაქტიკული ლაბორატორიის (ჰაბის) განვითარება ფსიქოლოგიისა და სოციალური მუშაობის სტუდენტებისთვის, როგორც პრაქტიკის ადგილი შშმ პირებისთვის სხვადასხვა სამუშაოს გასაანალიზებლად, ასევე განისაზღვრება შშმ/სსმ პირების კონკრეტულ სამუშაოსთან დაკავშირებული უნარ-ჩვევები, შესაძლებელი გახდება მათი სოციალური ინტეგრაცია და მხარდამჭერ თემში მონაწილეობის ხელშეწყობა.
შეხვედრაზე მოხსენებებს წაიკითხავენ პროექტის ხელმძღვანელი და მასწავლებლები, სტუდენტები ისაუბრებენ საკუთარი გამოცდილების შესახებ. დასასრულს გაიმართება დისკუსია დასაქმების პროცესში შშმ პირთა გამოწვევებისა და მათი მხარდაჭერის მოდელების შესახებ.
შეხვედრის ერთ-ერთი შედეგი იქნება მთელი საქართველოს მასშტაბით ქსელის „მოდი-ლაბორატორიები“ შექმნა შშმ პირების დასაქმების უფლებათა ადვოკატირებისთვის.
სამუშაო ენა: ქართული
დრო: 12 ივლისი, 11:00-დან 15:00 საათამდე
ადგილმდებარეობა: ილიას სახელმწიფო უნივერსიტეტის E115a აუდიტორია, ქ. ჩოლოყაშვილის გამზ. N32
დასწრება თავისუფალია.
2024

ონლაინვებინარი ერასმუს მუნდუსის ერთობლივი სამაგისტრო პროგრამის შესახებ
2024-07-11 13:00 - 14:00
11 ივლისს, 13:00 საათზე, საქართველოში Erasmus+-ის ეროვნული ოფისის კოორდინატორი მარიამ სულაშვილი გამართავს ვებინარს ერასმუს მუნდუსის ერთობლივი სამაგისტრო პროგრამის შესახებ.
მომხსენებელი განიხილავს შემდეგ საკითხებს:

პროგრამის მიმოხილვა;
შესაძლებლობები სტუდენტებისთვის;
მონაწილეობის წინაპირობები და განაცხადის შევსების პროცედურა;
კითხვა-პასუხი.

მონაწილეობა შეუძლია ნებისმიერ მსურველს. რეგისტრაცია აუცილებელია.
დაინტერესებულმა პირებმა უნდა შეავსონ სარეგისტრაციო ფორმა.
დამატებითი ინფორმაციისთვის იხილეთ თანდართული განრიგი: https://events.iliauni.edu.ge/wp-content/uploads/2024/07/84164.pdf
შენიშვნა: ვებინარი ჩაიწერება.
ფორმატი: ონლაინ (Google Meets)
სამუშაო ენა: ქართული
დრო: 11 ივლისი, 13:00-14:00 (საქართველოს დროით)

დოქტორანტ ლილი გლურჯიძის სადისერტაციო ნაშრომის დაცვა
2024-07-10 15:30 - 16:30
10 ივლისს, 15:30 საათზე, ილიას სახელმწიფოუნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტის სადოქტორო პროგრამის „კულტურის კვლევები“ დოქტორანტი ლილი გლურჯიძე დაიცავს სადისერტაციო ნაშრომს „გზის ადამიანები, მოხეტიალე ავტორები და პერსონაჟები კინოში: იონას მეკასი, ვიმ ვენდერსი, ანიეს ვარდა, შანტალ აკერმანი (კინო, როგორც ვიზუალური არქივი და ამბოხის ტერიტორია)“.
სამეცნიერო ხელმძღვანელი – ნინო მხეიძე, ილიასსახელმწიფო უნივერსიტეტის ასოცირებული პროფესორი
დრო: 10 ივლისი, 15:30 საათი
ადგილმდებარეობა: წიგნის სახლი „ლიგამუსი“, ი.ჭავჭავაძის გამზ. N32
დასწრება თავისუფალია.

საზაფხულო ტრენინგი იმპლემენტაციურ მეცნიერებასა და ბიოსტატისტიკაში
2024-07-10 08:00 - 2024-07-12 17:00
10, 11 და 12 ივლისს, ილიას სახელმწიფო უნივერსიტეტში, საბუნებისმეტყველო მეცნიერებებისა და მედიცინის ფაკულტეტის ბაზაზე Georgian Implementation Science Fogarty Training (GIFT) პროგრამის ფარგლებში ჩატარდება საზაფხულო ინტენსიური ტრენინგი აშშ-ს იელის უნივერსიტეტის საზოგადოებრივი ჯანდაცვის სკოლის წამყვანი პროფესორების მიერ.
ტრენინგის მიზანია დაინტერესებულ პირებს დაეხმაროს იმპლემენტაციურ მეცნიერებასა და ბიოსტატისტიკაში თეორიული და პრაქტიკული უნარების განვითარებაში.
ვისთვის არის ტრენინგი: საზოგადოებრივი ჯანდაცვის მაგისტრატურის და დოქტორანტურის სტუდენტებისთვის, დასაქმებული საზოგადოებრივი ჯანდაცვის სპეციალისტებისთვის, პედაგოგებისთვის, ლექტორებისა და პროფესორებისთვის
ადგილების რაოდენობა შეზღუდულია – მაქსიმუმ 100 მონაწილე (სამუშაო მიმართულებებად დაყოფით 40-40-20).
ტრენინგში მონაწილეობა უფასოა, გაიცემა დასწრების სერტიფიკატები.
ტრენინგის დღის წესრიგი იხილეთ: https://events.iliauni.edu.ge/wp-content/uploads/2024/07/83580.pdf
ტრენინგზე დასასწრებად გაიარეთ რეგისტრაცია: https://form.jotform.com/240945889308067
ტრენინგზე მსურველთა რეგისტრაცია დაიხურება 2024 წლის 1 ივლისს. ვინაიდან მონაწილეთა რაოდენობა შეზღუდულია, პირველი 100 რეგისტრირებული მონაწილე მიიღებს ტრენინგზე დასწრების შესაძლებლობას. რეგისტრირებული მონაწილეები მიიღებენ დეტალებს ტრენინგამდე რამდენიმე დღით ადრე.
კითხვების შემთხვევაში მიმართეთ: irma.kirtadze@iliauni.edu.ge
სამუშაო ენა: ინგლისური
დრო: 10, 11 და 12 ივლისი

„სამაგიდო თამაშების საღამო 2.0” ილიაუნის სტუდენტებისთვის
2024-07-05 19:00 - 20:00
5 ივლისს, 19:00 საათზე, ილიას სახელმწიფო უნივერსიტეტის E კორპუსში ილიაუნის ტექნოლოგიური მეწარმეობისა და ინოვაციების განვითარების ცენტრისა და ილიაუნის Startup Grind-ის სტუდენტური წარმომადგენლობის ორგანიზებით გაიმართება სამაგიდო თამაშების საღამო Board Game Night.
ღონისძიებაზე საერთაშორისო და ადგილობრივ სტუდენტებს საშუალება ექნებათ, დამეგობრდნენ და ითამაშონ:

Catan
Wavelength
Azul
Dixit
Codenames
Mafia
Avalon
Risk
Werewolf
Uno

მონაწილეობისთვის 5 ივლისის ჩათვლით შეავსეთ სააპლიკაციო ფორმა.
სარეგისტრაციო ფორმა: https://forms.gle/Uo3V67pRUf3AistB7
საერთაშორისო ორგანიზაციის Startup Grind წარმომადგენლობა საქართველოს საუნივერსიტეტო მასშტაბით პირველად 2023 წელს ილიას სახელმწიფო უნივერსიტეტში გაიხსნა.
Startup Grind-ის საუნივერსიტეტო წარმომადგენლობის მიზანია საუნივერსიტეტო სტარტაპსაზოგადოების შექმნა, რომელიც ხელს შეუწყობს საქართველოს სამეწარმეო პოტენციალის წარმოჩენას როგორც ადგილობრივ, ისე საერთაშორისო დონეზე.
დრო: 5 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსი, უნიფუდი, ქ. ჩოლოყაშვილის გამზ. N3/5

ილიაუნის ტექნოლოგიის სკოლის ასოცირებული პროფესორის, ია კუპატაძისა და ასისტენტ-პროფესორ ნანა ზაზანაშვილის საჯარო ლექციები
2024-07-05 17:00 - 18:00
5 ივლისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ილიაუნის ტექნოლოგიის სკოლის ასოცირებული პროფესორი ია კუპატაძე და ასისტენტ-პროფესორი ნანა ზაზანაშვილი წაიკითხავენ საჯარო მოხსენებებს.

17:00 საათი – „თბილისი, როგორც ურბანული თანაკვეთის სივრცე – პროექტის ფარგლებში შესრულებული სამუშაოს წარდგენა“

ტექნოლოგიის სკოლის ასოცირებული პროფესორი ია კუპატაძე
სემინარზე წარმოდგენილი იქნება პროექტის „თბილისი, როგორც ურბანული თანაკვეთის სივრცე“ ფარგლებში ია კუპატაძისა და მისი გუნდის მიერ შესრულებული სამუშაო. თბილისი მოსახლეობის მრავალფეროვნებით, ისტორიით, მოგონებებით, ურბანული ქსოვილით ქმნიდა ქალაქის მრავალშრიან სურათს – ანსამბლს, რომელიც საბჭოთა პერიოდის დაწყებასთან ერთად მნიშვნელოვნად იცვლება, საბჭოთა ქალაქის განვითარების ძირითადი პრინციპების გათვალისწინებით იგეგმება და ამ სისტემის იდეოლოგიის ერთ-ერთ მატარებელ ორგანიზმად გადაიქცევა.
სემინარზე განხილული იქნება თბილისის განვითარების ეტაპები, კონცეფციები და რეალურად განხორციელებული ცვლილებები საბჭოთა ურბანიზმის ძირითადი პრინციპების გათვალისწინებით.

17:40 საათი – „თბილისის ურბანული გამოწვევები მტკვრის მარჯვენა სანაპიროს მაგალითზე“

ტექნოლოგიის სკოლის ასისტენტ-პროფესორი ნანა ზაზანაშვილი
სემინარზე წარმოდგენილი იქნება კვლევის შედეგები – მტკვრის მარჯვენა სანაპიროს ურბანული განვითარების ტენდენციების მიმოხილვა, საკვლევ არეალში დაგეგმილი მშენებლობების შეფასება და მათი ზეგავლენა კულტურული მემკვიდრეობის, მიწათსარგებლობისა და მობილობის კუთხით.
კვლევა განხორციელდა ღია საზოგადოების ფონდის (სამოქალაქო საზოგადოების ფონდი) მხარდაჭერით.
კვლევის ავტორები: თამარ ამაშუკელი, ნანა ზაზანაშვილი, ანა ხუროძე, ელენე ხუნდაძე, ვიზუალური მასალა: პავლე მაისურაძე, გიორგი მუზაშვილი, მიხეილ ჭინჭარაული
სამუშაო ენა: ქართული
დრო: 5 ივლისი, 17:00 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2024

საზღვრებს მიღმა: კორეულ-ქართული ახალგაზრდული ბანაკი 2024
2024-07-04 10:00 - 2024-08-05 10:30
4-8 ივლისს ილიას სახელმწიფო უნივერსიტეტში კორეის ინჰას უნივერსიტეტისა და ილიას სახელმწიფო უნივერსიტეტის კორეის კვლევების ცენტრის ინიციატივით, გ. წერეთლის აღმოსავლეთმცოდნეობის ინსტიტუტისა და ილიაუნის კორეული კულტურის სტუდენტური კლუბის მონაწილეობით გაიმართება 5-დღიანი სტუდენტური კონფერენცია/ბანაკი.
4 და 5 ივლისს თბილისში გაიმართება აკადემიური კონფერენცია.
დამსწრე საზოგადოებას საშუალება ექნება, მოუსმინოს და შეკითხვები დაუსვას კორეელ და ქართველ მომხსენებლებს, გაეცნოს საქართველო-კორეის ურთიერთობებთან დაკავშირებულ სხვადასხვა სფეროს მნიშვნელოვან საკითხებს..
ღონისძიებას გახსნის ილიას სახელმწიფო უნივერსიტეტის რექტორი ნინო დობორჯგინიძე.
პროგრამის სანახავად იხილეთ ბმული: https://events.iliauni.edu.ge/wp-content/uploads/2024/06/83896.pdf
ღონისძიების სპონსორები:

ილიას სახელმწიფო უნივერსიტეტი
ინჰას უნივერსიტეტი
კორეის რესპუბლიკის საელჩოს ოფისი საქართველოში
გ. წერეთლის აღმოსავლეთმცოდნეობის ინსტიტუტი
უცხო ენების სასწავლო ცენტრიMillennium House
რესტორანი „სეული“
რესტორანი KOREA
მეღვინეობა „აკიდო“
მეღვინეობა Muzze
ქართული ჩიფსი „ფრიქსი • FRIXX“
Ottogi Georgia
AlterSocks • ალტერსოქსი

სამუშაო ენა: ინგლისური
დრო:

4 ივლისი, 10:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N3
5 ივლისი, 10:30 საათი ადგილმდებარეობა: ილიას სახელმწიფო უნივერსიტეტის T106 აუდიტორია, გ. წერეთლის ქ. N3

დასწრება თავისუფალია.

ტექნოლოგიის სკოლის ასოცირებული პროფესორები ზურაბ რატიანი და ელინა ბაქრაძე წაიკითხავენ საჯარო ლექციებს
2024-06-28 17:00 - 19:00
28 ივნისს ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ტექნოლოგიის სკოლის ასოცირებული პროფესორები ზურაბ რატიანი და ელინა ბაქრაძე წაიკითხავენ საჯარო ლექციებს.
17:00 საათზე პროფესორი ზურაბ რატიანი – ლექციას „კვანტური კომპიუტერების ფიზიკური მოდელები“.

განიხილავს კვანტური კომპიუტერის კომპონენტების ერთ-ერთი შესაძლო ფიზიკურ- რეალიზაციას.

17:40 საათზე პროფესორი ელინა ბაქრაძე წაიკითხავს ლექციას „წყლისა და ატმოსფერული ჰაერის ხარისხობრივი მონიტორინგი და გამოწვევები”.

მსმენელი გაეცნობა ინფორმაციას საქართველოში გარემოს (წყლის, ჰაერის, ნიადაგის) დაბინძურების მონიტორინგის შესახებ.

სამუშაო ენა: ქართული
დრო: 28 ივნისი, 17:00 საათი, 17:40 საათი ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5
დასწრება თავისუფალია.

პროფესორ მიხაილ ზილმბერმინტის საჯარო ლექციები
2024-06-28 16:00 - 18:00
28 ივნისს, 16:00 საათზე, ილიას სახელმწიფო უნივერსიტეტის G106 აუდიტორიაში საქართველოს ენდოკრინოლოგიისა და მეტაბოლიზმის ასოციაციასთან თანამშრომლობით ჯონს ჰოპკინსის უნივერსიტეტის წამყვანი ენდოკრინოლოგი, პროფესორი მიხაილ ზილმბერმინტი წაიკითხავს საჯარო ლექციებს:

ენდოკრინული ჰოსპიტალისტი: დიაბეტის მოვლის ხარისხის გაუმჯობესება;

ჰოსპიტალიზებულ პაციენტებში დიაბეტის მართვა (გასაკვირად მარტივად).

სამუშაო ენა: ინგლისური
დრო: 28 ივნისი, 16:00-18:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

საინფორმაციო შეხვედრა გაცვლითი პროგრამების შესახებ
2024-06-27 20:00 - 21:00
27 ივნისს, 20:00 საათზე, ილიას სახელმწიფო უნივერსიტეტის G106 აუდიტორიაში გაიმართება საინფორმაციო შეხვედრა სტუდენტებთან Erasmus-სა და სხვა გაცვლით პროგრამებში მონაწილეობის შესახებ.
მომხსენებლები:
თამარ თათეშვილი, ილიას სახელმწიფო უნივერსიტეტის კომპიუტერული მეცნიერების მიმართულების მესამე კურსის სტუდენტი.

2023, პოლონეთი – WSB University, Erasmus-ის პროგრამა
2024, ქლივლენდი, მისისიპი – Delta State University, Ugrad-ის პროგრამა

ანა ქათამაძე, ილიას სახელმწიფო უნივერსიტეტის კომპიუტერული ინჟინერიის მიმართულების მესამე კურსის სტუდენტი

2023, პოლონეთი – Poland University of Lomza, Erasmus

დასასრულ მომხსენებლები უპასუხებენ შეკითხვებს.
რეგისტრაციისთვის შეავსეთ ანკეტა ბმულზე: https://forms.gle/zL4gXuhTQhzFz9t26
სამუშაო ენა: ქართული
დრო: 27 ივნისი, 20:00 საათი ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

„გარემოს გათვალისწინება ეკონომიკურ ანალიზში: ევროკავშირის ნახშირბადის ბაზრის გაკვეთილები“ – პროფესორ მარია ტრიფონოვას საჯარო ლექცია
2024-06-27 17:00 - 18:00
27 ივნისს, 17:00 საათზე, ილიას სახელმწიფო უნივერსიტეტის T102 აუდიტორიაში ილიაუნის ენერგეტიკისა და მდგრადი განვითარების ინსტიტუტის მოწვევით სოფიის წმინდა კლიმენტ ოჰრიდელის უნივერსიტეტის ასოცირებული პროფესორი, დოქტორი მარია ტრიფონოვა წაიკითხავს ლექციას „გარემოს გათვალისწინება ეკონომიკურ ანალიზში: ევროკავშირის ნახშირბადის ბაზრის გაკვეთილები”.
მომხსენებელი ისაუბრებს ნახშირბადის ფასების მექანიზმის სირთულეებსა და ამ კუთხით ევროკავშირის გამოცდილებასა და გაკვეთილებზე, განიხილავს ნახშირბადის ფასის დადგენის ფუნდამენტურ საკითხებს, ევროკავშირის ემისიებით ვაჭრობის სისტემის (EU ETS) ეკონომიკურ ეფექტებს, ნახშირბადით ვაჭრობის სამომავლო პერსპექტივას ევროკავშირში, ასევე ნახშირბადის საზღვრის რეგულირების მექანიზმს (CBAM) და ეროვნულ პოლიტიკასა და მარეგულირებელ ჩარჩოს ენერგეტიკული თანამეგობრობის ქვეყნებში მონიტორინგის, ანგარიშგებისა და გადამოწმების (MRV) სისტემების ჩამოყალიბებისა და ფუნქციონირებისთვის.
სემინარი დასრულდება დისკუსიით საქართველოსთვის ამ მექანიზმების გამოყენებისა და მათი შესაძლო ეკონომიკური ეფექტების შესახებ.
განსახილველი თემები:

ნახშირბადის ბაზრის პრინციპები და ეკონომიკური შედეგები;
ნახშირბადის ბაზრის ევროპული მოდელი და მისი შესაძლო გამოყენება სხვა რეგიონებში;
ენერგეტიკული გაერთიანების MRV სისტემის ოპერაციული ასპექტები;
საქართველოში ნახშირბადის ბაზრის დანერგვის პერსპექტივები.

სამუშაო ენა: ინგლისური
დრო: 27 ივნისი, 17:00
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.

მეცნიერებათა და ხელოვნების ფაკულტეტის სტუდენტურ კონფერენციათა სერია ჰუმანიტარულ და სოციალურ მეცნიერებებში
2024-06-27 15:00 - 2024-06-28 17:30
27-28 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტი გამართავს სტუდენტურ კონფერენციას ჰუმანიტარულ და სოციალურ მეცნიერებებში.
კონფერენციაზე იმუშავებს შემდეგი სექციები:

სოციალურ მეცნიერებათა სექცია – რეგისტრაცია დაიწყება 14:30 საათზე, კონფერენცია – 15:00 საათზე.
ჰუმანიტარულ მეცნიერებათა სექცია – რეგისტრაცია დაიწყება 14:30 საათზე, კონფერენცია – 15:00 საათზე.

კონფერენციაზე მოხსენებით გამოვლენ ილიას სახელმწიფო უნივერსიტეტის საბაკალავრო პროგრამების სტუდენტები, რომელთაც გამოგზავნილი აქვთ შესაბამისი თემატური რეზიუმეები.
კონფერენციას დაესწრებიან და მომხსენებლებს შეაფასებენ ილიას სახელმწიფო უნივერსიტეტის შესაბამისი მიმართულების პროფესორები.
კონფერენციაზე დასასწრებად გთხოვთ, შეავსოთ მოკლე სარეგისტრაციო ფორმა:

https://forms.gle/B43ZvhxrSvSWQXLJA

დრო: 27-28 ივნისი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„ტრავმა და საზოგადოება“ – ნატალია ზაზაშვილის სახელობის ყოველწლიური კონფერენცია
2024-06-26 11:00 - 16:00
26 ივნისს, 11:00 საათზე, ილიას სახელმწიფო უნივერსიტეტის G106 აუდიტორიაში ილიაუნის ფსიქიკური ჯანმრთელობის რესურსცენტრი და ადიქციის კვლევების ინსტიტუტი გამართავს ნატალია ზაზაშვილის სახელობის ყოველწლიურ კონფერენციას „ტრავმა და საზოგადოება“.
კონფერენცია ეწყობა საქართველოს ფსიქოტრავმის საზოგადოებასთან, საქართველოს წამების მსხვერპლთა რეაბილიტაციის ცენტრსა და ფონდთან „გლობალური ინიციატივა ფსიქიატრიაში – თბილისი“ თანამშრომლობით.
კონფერენციის წლევანდელი თემაა „ტრავმა და საზოგადოება: ეთიკა, პრაქტიკა, კვლევა“.
დღის წესრიგი
სამუშაო ენა: ქართული
დრო: 26 ივნისი, 11:00 – 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

„შედარებითი ვებკორპუსები უცხო ენების სწავლებისა და შედარებითი კვლევებისათვის” - პროფესორ ვლადიმირ ბენკოს საჯარო ლექცია
2024-06-26 11:00 - 12:00
26 ივნისს, 11:00 საათზე, ილიას სახელმწიფო უნივერსიტეტის F303 აუდიტორიაში ლექსიკოგრაფიისა და ენობრივი ტექნოლოგიების ცენტრის ორგანიზებით სლოვაკეთის მეცნიერებათა აკადემიის წევრი, პროფესორი ვლადიმირ ბენკო სამაგისტრო და სადოქტორო საფეხურების სტუდენტებისათვის წაიკითხავს ლექციას „შედარებითი ვებკორპუსები უცხო ენების სწავლებისა და შედარებითი კვლევებისათვის“.
სამუშაო ენა: ინგლისური
დრო: 26 ივნისი, 11:00 საათი ადგილმდებარეობა: ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.

„დრეკადობის თეორიის კვაზისტატიკის ამოცანები სამგვარი ფოროვნობის მქონე ნანომასალებისთვის” – ასისტენტ-პროფესორ მარიამ მიქელაშვილის საჯარო ლექცია
2024-06-21 17:00 - 18:00
21 ივნისს, 17:00 საათზე, ილიას სახელმწიფო უნივერსიტეტის T302 აუდიტორიაში ტექნოლოგიის სკოლის გაზაფხულის სემესტრის ყოველკვირეული სემინარის ფარგლებში ასისტენტ-პროფესორი მარიამ მიქელაშვილი წაიკითხავს საჯარო ლექციას „დრეკადობის თეორიის კვაზისტატიკის ამოცანები სამგვარი ფოროვნობის მქონე ნანომასალებისთვის“.
XXI საუკუნეში ნანოსტრუქტურის ფოროვანი მასალების მექანიკური თვისებების პროგნოზირება უწყვეტ გარემოთა მექანიკის ერთ-ერთი აქტუალური თემაა.
ბუნებრივ და ხელოვნურ ნანოფოროვან მასალებს მრავალფოროვანი ნანომასშტაბიანი სტრუქტურის გამო უნიკალური მექანიკური, თერმული და სხვა თვისებები აქვთ, რის გამოც ფართოდ გამოიყენება ინჟინერიაში, ტექნოლოგიაში, მედიცინასა და სხვა არაერთ სფეროში.
მომხსენებელი ისაუბრებს, რა სახის ნანოსტრუქტურულ მასალებზე მიმდინარეობს კვლევები და რაოდენ მნიშვნელოვანია ბმული პროცესების მექანიკური ეფექტების გათვალისწინება ფოროვანი გარემოს თანამედროვე თეორიებში.
სამუშაო ენა: ქართული
დრო: 21 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის გამზ. N3/5

გარე განათლება – ვებინარების ციკლი „საუკეთესო პრაქტიკა“
2024-06-20 20:00 - 21:00
20 ივნისს, 20:00 საათზე, ბავშვის განვითარების ინსტიტუტის ორგანიზებით გაიმართება ვებინერების ციკლის მეხუთე შეხვედრა თემაზე „გარე განათლება“.
ისაუბრებენ:

ნატალია ჩილაჩავა, ბათუმის მე-8 საბავშვო ბაღის მეთოდისტი;
თამთა კუხალეიშვილი, ილიას სახელმწიფო უნივერსიტეტის ადრეული განათლების სპეციალისტი.

შეხვედრა გაიმართება ბავშვის განვითარების ინსტიტუტის ფეისბუქის გვერდზე.

„რელიგიისა და რწმენის თავისუფლება საქართველოში – ახალგაზრდა მკვლევართა კვლევითი პროექტების შუალედური ანგარიში”
2024-06-17 17:00 - 18:00
17 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ტოლერანტობისა და მრავალფეროვნების ინსტიტუტის (TDI) სასტიპენდიო კონკურსის გამარჯვებული მკვლევრები შუალედური შედეგების პრეზენტაციას გამართავენ.
ღონისძიების მხარდამჭერია ნიდერლანდების სამეფოს საელჩო. TDI-ის პროექტის „რელიგიისა და რწმენის თავისუფლების საკითხებზე აკადემიური კვლევის ხელშეწყობა“ მიზანია მულტიდისციპლინური, აკადემიური ცოდნის შექმნა რელიგიისა და რწმენის თავისუფლებისა და ინტერრელიგიური ურთიერთობების შესახებ და მისი პოპულარიზაცია.

მომხსენებლები:
თინათინ მაგრაქველიძე
„რელიგიური გაერთიანებების დაფინანსებისა და დაბეგვრის საკითხები 1953-1964 წლებში“
ელის ბაქრაძე
„რელიგია და რწმენის თავისუფლება სამცხე-ჯავახეთის სომეხ თემში (პოსტ-საბჭოთა საქართველოს რელიგიური ტრანსფორმაციის კონტექსტში)“
რატი ტყემალაძე, დაჩი ხონელიძე
„რელიგია და ეროვნულობის საკითხი ქართულ პოლიტიკურ პარტიებში 1892-1917 წლებში“

სამუშაო ენა: ქართული
დრო: 17 ივნისი, 17:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

პანელური დისკუსია „ევროპული ინტეგრაცია სწავლებასა და კვლევაში“
2024-06-15 10:00 - 12:00
15 ივნისს ილიას სახელმწიფო უნივერსიტეტის G106 აუდიტორიაში გაიმართება პანელური დისკუსია „ევროპული ინტეგრაცია სწავლებასა და კვლევაში“.
პანელის მონაწილეები დაინტერესებულ საზოგადოებას გააცნობენ კლიმატის დაჩქარებული გლობალური ცვლილებების შედეგად წარმოქმნილი საფრთხეების შეფასებას, გაიმართება დისკუსია გამოწვევების ეფექტურად გადასაჭრელი გზების თაობაზე, მათ შორის საერთაშორისო კოლაბორაციული პროექტებისა და ცენტრების აუცილებლობაზე.
მოდერატორი – დავით თარხნიშვილი, ილიას სახელმწიფო უნივერსიტეტი
პანელის მონაწილეები:

ნინო დობორჯგინიძე, ილიას სახელმწიფო უნივერსიტეტის რექტორი
ბერნარდ მიზოფი, ლაიბნიცის ბიომრავალფეროვნების ცვლილების შემსწავლელი ინსტიტუტისა და კოენიგის მუზეუმის გენერალური დირექტორი (ბონი, გერმანია)
კარლო ამირგულაშვილი, საქართველოს გარემოს დაცვისა და სასოფლო მეურნეობის სამინისტროს ბიომრავალფეროვნებისა და ტყის დეპარტამენტის უფროსი
მიხეილ ელაშვილი, ილიას სახელმწიფო უნივერსიტეტის პროფესორი
ლევან ტიელიძე, ილიას სახელმწიფო უნივერსიტეტის პროფესორი
ნილს ჰეინი, CaBol პროექტის კოორდინატორი
ნინო პატარაია, ილიას სახელმწიფო უნივერსიტეტის პროფესორი
მიხეილ ელაშვილი, ილიას სახელმწიფო უნივერსიტეტი
ანკა დანი, სამეცნიერო კვლევის ეროვნული ცენტრი (CNRS), École Normale Supérieure (პარიზი, საფრანგეთი).

საქართველოს ინტეგრაცია ევროპულ სასწავლო და კვლევით ქსელებში ბოლო წლების განმავლობაში მნიშვნელოვან აქცენტს წარმოადგენს ქვეყნისთვის. განათლებისა და კვლევის სისტემების ევროპულ სტანდარტებსა და პრაქტიკასთან შესაბამისობაში მოსაყვანად ქვეყანამ უმაღლეს განათლებაში ხარისხის უზრუნველყოფის გასაუმჯობესებლად, სტუდენტებისა და პერსონალის მობილობის ხელშეწყობისა და კვლევის შესაძლებლობათა გასაძლიერებლად სხვადასხვა რეფორმა განახორციელა. ქართულმა უნივერსიტეტებმა და კვლევითმა ინსტიტუტებმა ევროპელ კოლეგებთან დაამყარეს პარტნიორობა და თანამშრომლობა, რომელიც ხელს უწყობს ცოდნის გაცვლას, ერთობლივ კვლევით საქმიანობასა და შესაძლებლობათა განვითარების ინიციატივებს.
ღონისძიებაზე ილიაუნის საერთაშორისო სადოქტორო სკოლა, ფოლკსვაგენისა და ლაიბნიცის ფონდები, ბონისა და ჰამბურგის ლაიბნიცის ბიომრავალფეროვნების კვლევითი ინსტიტუტის წარმომადგენლები ფართო საზოგადოებას წარუდგენენ ილიას სახელმწიფო უნივერსიტეტში დაფუძნებულ ორ მნიშვნელოვან კვლევით ერთეულს:

კარლ ფრიდრიხ ლემან-ჰაუპტის საერთაშორისო სადოქტორო სკოლა
ლაიბნიცის ბიომრავალფეროვნების ცვლილებების შემსწავლელი ქართულ-გერმანული სამეცნიერო ინსტიტუტი

2023 წლის 13 ივლისს ილიას სახელმწიფო უნივერსიტეტის ორგანიზებით ჩატარებულ პანელურ დისკუსიაზე გერმანიის განათლებისა და მეცნიერების სამინისტროს საპარლამენტო მდივანმა, დოქტორმა იენს ბრანდენბურგმა ისაუბრა საერთაშორისო თანამშრომლობისა და ეკოლოგიური და ბიომრავალფეროვნების კვლევების მიმართულებით საუნივერსიტეტო განათლების მნიშვნელობაზე და ხაზი გაუსვა შესაბამისი კვლევების გაძლიერების აუცილებლობას საქართველოში, როგორც ბიომრავალფეროვნების ცხელ წერტილში.
ქართველ, ევროპელ და სამხრეთ კავკასიის რეგიონის კოლეგებთან ერთად ილიაუნის პროფესორები წარადგენენ იმ კოლაბორაციულ პროექტებს, რომლებიც წინ უძღოდა ორივე სტრუქტურული ერთეულის დაარსებას.
კერძოდ, კავკასიის სიცოცხლის ბარკოდირების პროექტი (CaBol), რომელიც დაფინანსებული იყო გერმანიის განათლებისა და კვლევის ფედერალური სამინისტროს (BMBF) მიერ და მისი მთლიანი ბიუჯეტი შეადგენდა 3 მილიონ ევროს. ასევე კლიმატის ცვლილებასთან დაკავშირებული საერთაშორისო პროექტები, განხორციელებული კიოლნის უნივერსიტეტის გეოგრაფიის ინსტიტუტთან, გერმანიის არქეოლოგიურ ინსტიტუტთან, ლაიფციგის უნივერსიტეტის გეოგრაფიის ინსტიტუტსა და სხვა საერთაშორისო პარტნიორებთან ერთად.
პანელურ დისკუსიაში ასევე ჩაერთვება მეორე დიდი საერთაშორისო კონსორციუმი „კავკასიის გზაჯვარედინის ბირთვი- კლიმატის ცვლილება და კულტურული კავშირები“ (Caucasus Crossroads Core – Climate Change and Culture Connections (7C), რომელიც გეგმავს სამხრეთ კავკასიის რეგიონში, საქართველოში, გვიანი ჰოლოცენის პერიოდში დაცული კლიმატის, გარემოსდაცვითი, არქეოლოგიური და ისტორიული არქივებიდან რეკონსტრუირებული მონაცემების ინტეგრირებით განახორციელოს მაღალი იმპაქტის პირველი ინტერდისციპლინური ანალიზი, ცენტრალურ ევრაზიასა და აღმოსავლეთ ხმელთაშუა ზღვის რეგიონის წინაინსტრუმენტული ისტორიული კლიმატის ცვლილებისა და ადამიანის მაკროეკონომიკური და სოციალური ტრანსფორმაციების კვლევა.
ხანგრძლივობა: 90 წუთი
დრო: 15 ივნისი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N3

HR HUB-თან ერთად დასაქმების ფორუმი ვაკის პარკში
2024-06-14 17:00 - 19:00
14 ივნისს 17:00 საათზე ვაკის პარკში HR Hub-ის დასაქმების ფესტივალის ფარგლებში ილიაუნის მარი ბურდულის სახელობის ყოველწლიური დასაქმების ფორუმი გაიმართება.
მარი ბურდულის სახელობის დასაქმების ფორუმი ყოველწლიურად ტარდება სამსახურისა და კარიერული განვითარების მაძიებელი ილიას სახელმწიფო უნივერსიტეტის ნებისმიერი საფეხურის სტუდენტებისთვის, ასევე კურსდამთავრებულებისთვის.
HR hub-ი საქართველოში HR პროფესიონალების ყველაზე მსხვილი გაერთიანებაა, რომელშიც შედის 600-ზე მეტი კერძო და საჯარო სექტორის HR პრაქტიკოსი და დასაქმებისა და კარიერული განვითარების მასშტაბურ შესაძლებლობებს ქმნის სამსახურის ან კარიერული განვითარების მაძიებელთათვის
ილიაუნის სტუდენტებსა და კურსდამთავრებულებს ექნებათ შესაძლებლობა, ინტერესების შესაბამისად შეხვდნენ 50-ზე მეტ დამსაქმებელ ორგანიზაციას, გაეცნონ მათ ვაკანსიებს და გააკეთონ განაცხადი.
ვაკანსიებისა და მონაწილე ორგანიზაციების ჩამონათვალის სანახავად ეწვიეთ ბმულს: https://bit.ly/3X41Gwz
ღონისძიება იხილეთ ბმულზე: https://www.facebook.com/events/449796220851795
14 ივნისს HR Hub-ის დასაქმებისა და განათლების ფესტივალზე მოსულ ილიაუნის სტუდენტებსა და კურსდამთავრებულებს, გარდა დამსაქმებლებთან შეხვედრისა, ილიას სახელმწიფო უნივერსიტეტის სტუდენტურ საქმეთა დეპარტამენტის კარიერული განვითარების ცენტრის ორგანიზებით შეგეძლებათ ეწვიოთ:
ილიას სახელმწიფო უნივერსიტეტის კარიერული განვითარების საინფორმაციო ცენტრს, სადაც მიიღებთ დეტალურ ინფორმაციას და ისარგებლებთ ვაკანსიებზე განაცხადის გაკეთებისთვის საჭირო დოკუმენტაციის მომზადების სერვისებით;
ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენებას თემაზე: მომავლის პროფესიები;
ფესტივალში მონაწილეობისთვის მსურველები დარეგისტრირდით ბმულზე: https://forms.gle/Qa1wkAgsSEx25ZPo9
მარი ბურდულის სახელობის ილიაუნის დასაქმების ფორუმის ფარგლებში 1 ივნისს 13:00 საათზე ილიაუნის G106 აუდიტორიაში ასევე გაიმართება კარიერული განვითარების ვორკშოპი, რომელსაც გაუძღვებიან აკადემიური წერის ცენტრის მასწავლებლები: მარიამ კუტუბიძე, თამუნა სულხანიშვილი, ნინო კვირიკაშვილი და ლაშა სალამაშვილი.
14 ივნისს, 17:00 საათზე ილიას სახელმწიფო უნივერსიტეტის კარავში სტუმრებს საშუალება ექნებათ მოისმინონ ილიაუნის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენება თემაზე: „მომავლის პროფესიები“.
დრო: 14 ივნისი, 17:00-19:00 საათი
ადგილმდებარეობა: ვაკის პარკი

ვორკშოპი „მომავლის პროფესიები“
2024-06-14 17:00 - 18:00
14 ივნისს 17:00 საათზე ვაკის პარკში მარი ბურდულის სახელობის ილიაუნის დასაქმების ფორუმი გაიმართება, რომელიც წელს HR Hub-თან თანამშრომლობით დასაქმების ფესტივალის ფარგლებში ჩატარდება.
17:00 საათზე ილიას სახელმწიფო უნივერსიტეტის კარავში სტუმრებს საშუალება ექნებათ მოისმინონ ილიაუნის ტექნოლოგიური მეწარმეობისა და ინოვაციების განვითარების ცენტრის ხელმძღვანელის ავთანდილ მღებრიშვილის მოხსენება თემაზე: „მომავლის პროფესიები“.
დასაქმების ფორუმში მონაწილეობის მსურველები დარეგისტრირდით ბმულზე: https://forms.gle/Qa1wkAgsSEx25ZPo9
მარი ბურდულის სახელობის დასაქმების ფორუმი ყოველწლიურად ტარდება სამსახურისა და კარიერული განვითარების მაძიებელი ილიას სახელმწიფო უნივერსიტეტის ნებისმიერი საფეხურის სტუდენტებისთვის, ასევე კურსდამთავრებულებისთვის.
HR hub-ი საქართველოში HR პროფესიონალების ყველაზე მსხვილი გაერთიანებაა, რომელშიც შედის 600-ზე მეტი კერძო და საჯარო სექტორის HR პრაქტიკოსი და დასაქმებისა და კარიერული განვითარების მასშტაბურ შესაძლებლობებს ქმნის სამსახურის ან კარიერული განვითარების მაძიებელთათვის.
ილიაუნის სტუდენტებსა და კურსდამთავრებულებს ექნებათ შესაძლებლობა, ინტერესების შესაბამისად შეხვდნენ 50-ზე მეტ დამსაქმებელ ორგანიზაციას, გაეცნონ მათ ვაკანსიებს და გააკეთონ განაცხადი.
ვაკანსიებისა და მონაწილე ორგანიზაციების ჩამონათვალის სანახავად ეწვიეთ ბმულს:https://bit.ly/3X41Gwz
ღონისძიება იხილეთ ბმულზე: https://www.facebook.com/events/449796220851795

სამეცნიერო კონფერენცია „კულტის კონსტრუირება შუა საუკუნეების საქართველოში"
2024-06-14 11:00 - 13:00
14 ივნისს, 11:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში ილიაუნის შუა საუკუნეების კვლევის ცენტრის ორგანიზებით გაიმართება კონფერენცია „კულტის კონსტრუირება შუა საუკუნეების საქართველოში”.
კონფერენციაზე სხვადასხვა აკადემიური სფეროს წარმომადგენლები განიხილავენ კულტის ფორმირებასთან დაკავშირებულ სხვადასხვა ტიპის პრაქტიკასა და სტრატეგიას შუა საუკუნეების საქართველოში.
მოხსენებები შეეხება შუა საუკუნეების საზოგადოებრივ-კულტურული და რელიგიური ცხოვრების სხვადასხვა ასპექტს, რომლებშიც გაცხადებულია მმართველის, წმინდანის, ხატისა თუ რელიკვიების კულტი.
მომხსენებელთა მიერ გაანალიზებული იდეები და პრაქტიკა წარმოაჩენს შუა საუკუნეების საზოგადოების რაობასა და კულტურულ-იდეოლოგიურ მიზანდასახულობას.
იხ. აბსტრაქტი/დღის წესრიგი
სამუშაო ენა: ქართული
დრო: 14 ივნისი, 11:00 საათი ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა (S507), გ. წერეთლის ქ. N3
დასწრება თავისუფალია.

„დაგეგმვის პრაქტიკა – პროექტების გამოყენება საბავშვო ბაღში“ – ვებინარების ციკლი „საუკეთესო პრაქტიკა“
2024-06-13 20:00 - 21:00
13 ივნისს, 20:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით ინსტიტუტის ფეისბუქის გვერდზე გაიმართება ვებინერების ციკლის მეოთხე შეხვედრა თემაზე „დაგეგმვის პრაქტიკა – პროექტების გამოყენება საბავშვო ბაღში“.
ისაუბრებენ

ირინა შაქარაძე, ქობულეთის მე-6 საბავშვო ბაღის აღმზრდელი
ნინო ჯიჯავაძე, ილიას უნივერსიტეტის ადრეული განათლების სპეციალისტი

„ტექნოლოგიური რისკების მართვა“ – დოქტორ ანდრეი-ტიტუს რადოვიჩის საჯარო ლექცია
2024-06-12 16:00 - 17:00
12 ივნისს, 16:00 საათზე, ილიას სახელმწიფო უნივერსიტეტის E315 აუდიტორიაში დოქტორი ანდრეი-ტიტუს რადოვიჩი (ბაბეშ-ბოლაის უნივერსიტეტი, რუმინეთი) წაიკითხავს ლექციას „ტექნოლოგიური რისკების მართვა“.
მომხსენებელი შეეხება რუმინეთში ტექნოლოგიური რისკების შეფასებისას სივრცული გეგმარების როლს, განიხილავს საუკეთესო გამოცდილებას, გამოწვევებსა და შესაძლებლობებს ამ მიმართულებით.
მომხსენებლის შესახებ ინფორმაცია იხილეთ ბმულზე: https://enviro.ubbcluj.ro/en/staff/asistent-cercetare-andrei-titus-radovici-3/
სამუშაო ენა: ინგლისური
დრო: 12 ივნისი, 16:00 საათი
ადგილმდებარეობა: ილიას სახელმწიფო უნივერსიტეტის E315 აუდიტორია, ქ. ჩოლოყაშვილის გამზ. N3/5
დასწრება თავისუფალია.

ფრანგულენოვანი წიგნის LA GÉORGIE À LA CROISÉE DES CULTURES (საქართველო კულტურათა გზაგასაყარზე) პრეზენტაცია
2024-06-10 19:00 - 20:00
10 ივნისს, 19:00 საათზე, ილიას სახელმწიფო უნივერსიტეტის G106 აუდიტორიაში გაიმართება ფრანგულენოვანი წიგნის La Géorgie à la croisée des cultures (საქართველო კულტურათა გზაგასაყარზე) პრეზენტაცია.
წიგნის გამოცემის იდეა დაიბადა მას შემდეგ, რაც 2022 წლის 29-30 ნოემბერს პარიზში, ზღვისიქითა მეცნიერებების აკადემიაში, საქართველოს კულტურის, სპორტისა და ახალგაზრდობის სამინისტროს დაფინანსებით, საფრანგეთში საქართველოს საელჩოს თანადაფინანსებით და ილიას სახელმწიფო უნივერსიტეტის მხარდაჭერით, ჩატარდა ამავე დასახელების კონფერენცია კულტურის სხვადასხვა სფეროს ქართველი და ფრანგი სპეციალისტების მონაწილეობით. კონფერენციის მასალები დაიბეჭდა 2023 წლის დეკემბერში აკადემიის ბიულეტენში Mondes & Cultures.
წინამდებარე ნაშრომი უფრო ფართო მასშტაბით წარმოადგენს ქართული კულტურის სხვადასხვა მიმართულებას, უხვად არის ილუსტრირებული.
გარეკანის ილუსტრაცია ეკუთვნის მხატვარ რუსუდან ფეტვიაშვილს. წიგნის შიგნით ასევე შეხვდებით ამავე მხატვრის მიერ შესრულებულ ოთხთავის იშვიათი ხელნაწერის რვა ილუსტრაციას და ვეფხისტყაოსნის ფრანგული თარგმანის ერთ ილუსტრაციას.
სამუშაო ენა: ქართული
დრო: 10 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, ქ. ჩოლოყაშვილის 1. N1
დასწრება თავისუფალია.

სოციოლოგიის კვირეული
2024-06-10 17:30 - 2024-06-14 18:00
10-14 ივნისს ილიას სახელმწიფო უნივერსიტეტის წიგნის სახლში „ლიგამუსი”გაიმართება სოციოლოგიის კვირეული. ღონისძიება გაიხსნება 10 ივნისს, 17:00 საათზე.
ილიაუნის სოციოლოგიის პროგრამის პროფესორები, დოქტორანტები, მოწვეული მკვლევრები ისაუბრებენ აქტუალურ საზოგადოებრივ საკითხებზე საქართველოში.
კვირეულზე წარმოდგენილი კვლევებისა და დისკუსიის თემატიკა მოიცავს შემდეგ საკითხებს: მოსახლეობის დამოკიდებულება ევროკავშირში გაწევრიანებისადმი, პროტესტი და ახალგაზრდების ღირებულებები, უთანასწორობა და სოციალური პოლიტიკა, აფხაზეთის კონფლიქტი და სხვ.
